3. ΝΟΜΟΣ υπ’ αριθ. 1627 της 4/8 Ιαν. 1951 (ΦΕΚ Α΄ 7) Περί Ναυτικών  Ακολούθων. Γενικαί Διατάξεις Άρθρ.1.-1.Συνιστώνται παρά ταις Ελληνικαίς Β. Πρεσβείες τέσσαρες θέσεις Ν. Ακολούθων. 2.Ως Ν. Ακόλουθοι τοποθετούνται Μάχιμοι Πλοίαρχοι ή Αντιπλοίαρχοι Β.Ν. 3. Έδρα εκάστου Ν. Ακολούθου είναι η έδρα της Β. Πρεσβείας ή Πρεσβειών εις ας ανήκει κατά τ’ ανωτέρω, ο δε τίτλος αυτού συνοδεύεται υπό του ονόματος της πρωτευούσης ή των πρωτευουσών  εις ας εδρεύει. 4.Οι Ν. Ακόλουθοι διατηρούσιν ίδιον γραφείον παρ’ εκάστη Β. Πρεσβεία. Διαπίστευσις - Ιεραρχική Εξάρτησις Άρθρ.2.-1.Οι Ν. Ακόλουθοι τυγχάνουσι διαπεπιστευμένοι παρά τοις Γενικοίς Ν. Επιτελείοις των Ξένων Επικρατειών της έδρας των ως αντιπρόσωποι του Ελληνικού Γενικού Επιτελείου Ναυτικού. 2.Οι Ν. Ακόλουθοι υπάγονται υπό τας αμέσους διαταγάς του Αρχηγού του Γενικού Επιτελείου Ναυτικού. Ήδη δυνάμει του άρθρ. 10 παρ. 4 του Ν.Δ. 2387/1953 (τόμ. 36 σελ. 11)., οι Ν. Ακόλουθοι τοποθετούνται υπό του Αρχηγού  Γ.Ε.Ε.Θ.Α. και υπάγονται εις αυτό, δύνανται όμως τα Γεν. Επιτελεία των τριών κλάδων να αναθέτωσιν εις τους Ακολούθους αποστολάς αφορώσας τους καθ’ έκαστον κλάδους. 3.Οι Ν. Ακόλουθοι από απόψεως ιεραρχικής κλιμακώσεως εξομοιούνται προς Διευθυντάς Ν. Υπηρεσιών. Τοποθέτησις Άρθρ.3.-Αι τοποθετήσεις και ανακλήσεις των Ν. Ακολούθων ενεργούνται κατά τας κειμένας περί τοποθετήσεων Αξιωματικών Β.Ν. διατάξεις, κατόπιν προηγουμένης συνεννοήσεως μετά του Υπουργείου Εξωτερικών. Αρμοδιότητες Ν. Ακολούθων Άρθρ.4.-1.Οι Ν. Ακόλουθοι κέκτηνται, τας εξής αρμοδιότητας: α)Τηρούσιν ενήμερον το Υπουργείον Ναυτικών (Γεν. Επιτελείον) δια παν ζήτημα, αναγόμενον εις την ναυτικήν κατάστασιν, εν γένει των Ξένων Κρατών και παρέχουσιν εις τούτο πάσαν ενδιαφέρουσαν πληροφορίαν. β)Προϊστανται του εν αλλοδαπή ανωτέρου και κατωτέρου Προσωπικού Β.Ν., του αποστελλομένου είτε προς εκπαίδευσιν είτε προς παραλαβήν Πλοίων ή παραλαβήν υλικού κατά τας περί τούτων οικείας διατάξεις. 2.Εν τη ασκήσει πασών των ανωτέρω αρμοδιοτήτων των οι Ν. Ακόλουθοι αναφέρονται απ’ ευθείας εις το Υπουργείον Ναυτικών (Γεν. Επιτελείον). Προκειμένου όμως περί ζητημάτων αφορώντων πλην της ναυτικής πλευράς και τας εξωτερικάς σχέσεις του Κράτους Σελ. 9 Ναυτικοί Ακόλουθοι 37.Α.β.1-3 προς τα Ξένα Κράτη ως και την εν γένει ναυτικήν πολιτικήν κατεύθυνσιν, κοινοποιούσιν απαραιτήτως και εις τους οικείους διπλωματικούς αντιπροσώπους του Κράτους, αρμοδίους να διαχειρίζωνται τοιαύτα ζητήματα. Μετακινήσεις Ν. Ακολούθων Άρθρ.5.-Μετακινήσεις Ν. Ακολούθων εκ της έδρας αυτών προς εκτέλεσιν εκτάκτου υπηρεσίας εν τη αλλοδαπή εκτελούνται μόνον κατόπιν διαταγής ή εγκρίσεως του Υπουργού Ναυτικών. Αποδοχαί - Αποζημιώσεις Άρθρ.6.-Αι αποδοχαί και πάσης φύσεως αποζημιώσεις των Ν. Ακολούθων καθορίζονται κατά τας κειμένας διατάξεις. Δια του Νόμ. 507/1945 αι αποδοχαί των Ν. Συμβούλων ωρίσθησαν ίσαι προς τας αποδοχάς του Συμβουλίου Πρεσβείας, παρ΄ η τοποθετούνται, άνευ δικαιώματος λήψεως των αποδοχών της κυρίας αυτών θέσεως. Αλληλογραφία Άρθρ.7.-Πάσαν την αλληλογραφίαν αυτών οι Ν. Ακόλουθοι υποβάλουσι προς το Γ.Ε.Ν. αρμόδιον να κρίνη επί των περαιτέρω απαιτουμένων ενεργειών, απαγορευομένης της απ’ ευθείας αλληλογραφάις των Ν. Ακολούθων προς λοιπάς Αρχάς και τανάπαλιν. Καταργούμεναι διατάξεις Άρθρ.8.-Από της ισχύος του παρόντος Νόμου καταργούνται: α)Ο Νόμ. 2025/1920 "περί Ναυτικών Ακολούθων". β)Το άρθρ. 14 Νόμ. 2215/1920 "περί προσθήκης διατάξεων εις διέποντας το Π. Ναυτικόν Νόμους". γ)Πάσα διάταξις γενική ή ειδική αντικειμένη εις τον παρόντα Νόμον. Η ισχύς του παρόντος Νόμου άρχεται από της δημοσιεύσεώς του εις την Εφημερίδα της Κυβερνήσεως. Σελ. 10 37.Α.β.3 Ναυτικοί Ακόλουθοι 